**Kauppasopimus osakkeiden ostosta**

**(lyhyt - ostajan versio)**

Sopimuspohja tehty ostajan näkökulmas­ta tilanteeseen, jossa ostaja ostaa myyjiltä kohdeyrityksen koko osakekannan. Myyjä antaa tässä perusmuotoiset vakuudet siitä, että kaupankohde on asiallisessa kunnossa. Ostajan asemaa turvaa käytännössä lisäksi se, että osa kauppahinnasta maksetaan myyjille tässä vasta myöhemmässä vaiheessa.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

*Draft 0.1 – \_\_.\_\_.20\_\_*

**KAUPPASOPIMUS OSAKKEIDEN OSTOSTA**

**MYYJÄT** Pirkko Perustaja, Helsinki (123456-000A)

Pertti Perustaja, Helsinki (654321-000B)

**OSTAJA** Suuryritys Oy (Y-123456-7)

**1. KAUPAN KOHDE**

ICT-Yhtiö Oy -nimisen osakeyhtiön (jäljempänä ”**Yhtiö**”) koko osakekanta eli seuraavat osakkeet:

nrot 1–500 yhteensä 500 kappaletta myyjänä Pirkko Perustaja

nrot 501–1000 yhteensä 500 kappaletta myyjänä Pertti Perustaja.

**2. KAUPPAHINTA JA SEN MAKSAMINEN**

Kauppahinta on yhteensä miljoona (1.000.000) euroa.

Kauppahinta maksetaan kahdessa erässä, josta ensimmäinen erä on kahdeksansataatuhatta (800.000) euroa ja

toinen erä on kaksisataatuhatta (200.000) euroa.

Kauppahinnasta maksetaan kaupantekotilaisuudessa ensimmäinen erä siten, että kummallekin myyjälle

maksetaan neljäsataatuhatta (400 000) euroa myyjien pankkitileille. Kauppahinnan ensimmäinen erä

kuitataan tämän kauppakirjan allekirjoituksin vastaanotetuksi.

Kauppahinnan toinen erä maksetaan \_\_\_.\_\_\_.20\_\_ ja kumpikin myyjä saa tällöin satatuhatta (100 000) euroa

myyjien pankkitileille.

**3. OMISTUSOIKEUS**

Omistusoikeus osakkeisiin siirtyy ostajalle heti.

**4. YHTIÖN TALOUDELLINEN TILANNE**

Kauppa perustuu Yhtiön tilinpäätöksestä 31.12.20\_\_ tehtyyn alustavaan taseeseen ja tuloslaskelmaan per

\_\_.\_\_.20\_\_ sekä Pankki Oy:n tekemään arvonmääritykseen, liitteet 1–2.

Myyjät vakuuttavat, että nämä asiakirjat antavat oikean kuvan Yhtiön tuloksesta ja taloudellisesta asemasta.

Myyjät vastaavat myös siitä, että tilinpäätös on laadittu hyvän kirjanpitotavan, kirjanpitolain ja verolakien

säännösten mukaisesti ja että Yhtiön liiketoimintaa on hoidettu 20\_\_ jälkeen normaalisti ja ettei Yhtiö ole

sitoutunut mihinkään normaalista toiminnasta poikkeaviin sitoumuksiin.

Myyjät vakuuttavat ja vastaavat siitä, ettei Yhtiötä eikä sen omaisuutta myyjien tietojen mukaan rasita muut

kuin Yhtiön kirjanpidosta tai tämän kauppakirjan liitteistä ilmenevät velat tai vastuut. Ostajalla on ollut

tilaisuus tutustua Yhtiöön ja Yhtiön taloudelliseen tilaan sekä edellä esitettyihin asiakirjoihin.

**5. VASTUUT**

Myyjät vakuuttavat ja vastaavat siitä, ettei Yhtiö ole missään vastuu- tai takaussuhteessa Yhtiön osakkaiden

tai ulkopuolisten velkoihin tai velvoitteisiin.

Myyjät vakuuttavat myös, ettei Yhtiöllä ole normaalista poikkeavia palkka- tai muita Yhtiötä rasittavia

sopimuksia ja sitoumuksia sekä etteivät he ole jättäneet kauppaneuvotteluissa ilmoittamatta mitään Yhtiön

varallisuusasemaan tai toimintaedellytyksiin oleellisesti vaikuttavia epäedullisia seikkoja.

Myyjät vakuuttavat, että Yhtiö ei myyjien tietojen mukaan ole syyllistynyt laki- tai sopimusperusteisten

velvoitteiden rikkomiseen eikä Yhtiöllä ole myyjien tietojen mukaan vireillä tai tulossa oikeudenkäyntejä tai

verovalituksia, jotka saattaisivat aiheuttaa Yhtiölle korvauksia tai kustannuksia, jotka eivät ilmene edellä

mainitussa taseessa ja tilinpäätöksessä tai joista ei erikseen ole ilmoitettu ostajalle.

Myyjät vastaavat tämän kauppasopimuksen mukaisista vastuistaan yhteisvastuullisesti.

**6. VEROT**

Myyjät vastaavat kaikista sellaisista maksuun pantavista veroista, jälkiveroista ja kaupantekohetkellä

tuntemattomista ­vastuista ja velvoituksista, jotka kohdistuvat aikaan ennen 31.12.20\_\_, mikäli niistä aiheutuu

Yhtiölle maksettavaa enemmän kuin kaksikymmentätuhatta (20.000) euroa.

**7. KILPAILUKIELTO JA SALASSAPITOVELVOLLISUUS**

Myyjät sitoutuvat kahden (2) vuoden aikana tämän kauppasopimuksen allekirjoittamisesta olemaan

ryhtymättä suoraan tai välillisesti harjoittamaan toimintaa, joka kilpailee Yhtiön nykyisen toiminnan kanssa.

Myyjät sitoutuvat siihen, että he pitävät kaikki Yhtiötä koskevat tietonsa liikesalaisuuksina eivätkä he esitä

mitään, mikä vaikeuttaisi Yhtiön toimintaa.

Jos jompikumpi myyjistä rikkoo tätä kilpailukielto- ja liikesalaisuuslauseketta, on hän velvollinen

suorittamaan ostajalle todellisen vahingon määrän, kuitenkin vähintään satatuhatta (100.000) euroa.

**8. VARAINSIIRTOVERO**

Tästä kaupasta menevän varainsiirtoveron maksaa ostaja.

**9. RIIDANRATKAISU**

Tähän kauppasopimukseen sovelletaan Suomen lakia ja erimielisyydet ratkaistaan välimiesmenettelystä

annetun lain mukaisesti Helsingissä yhden välimiehen välimiesoikeudessa. Välimiehen asettaa

Keskuskauppakamarin välityslautakunta.

Tätä kauppasopimusta on tehty kaksi (2) samanlaista kappaletta, yksi kummallekin kaupan sopijapuolelle.

**Helsingissä 15. tammikuuta 20\_\_**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**Pirkko Perustaja Pertti Perustaja**

\_\_\_\_\_\_\_\_\_\_\_\_\_\_\_\_

**Suuryritys Oy**

**LIITE 1 & LIITE 2**

**TILINPÄÄTÖS & ARVONMÄÄRITYSASIAKIRJA**